CELEX: 32015R0827
Language: hu
Date: 2015-05-28 00:00:00
Title: A Tanács (EU) 2015/827 rendelete (2015. május 28.) a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról

29.5.2015   
            
            
               HU
            
            
               Az Európai Unió Hivatalos Lapja
            
            
               L 132/1
            
         A TANÁCS (EU) 2015/827 RENDELETE
   (2015. május 28.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Szíriával szembeni korlátozó intézkedésekről szóló, 2013. május 31-i 2013/255/KKBP tanácsi határozatra (1),
   tekintettel az Európai Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 36/2012/EU tanácsi rendelet (2) hatályba lépteti a 2013/255/KKBP határozatban előírt intézkedéseket, többek között a Szíriából 2011. május 9. óta jogellenesen kivitt kulturális javak és más javak kereskedelmére vonatkozó tilalmat.
            
         
               (2)
            
            
               2015. február 12-én az Egyesült Nemzetek Szervezetének Biztonsági Tanácsa elfogadta a 2199 (2015) sz. ENSZ BT-határozatot, amelynek 17. pontja megtiltja a Szíriából 2011. március 15. óta jogellenesen kivitt szíriai kulturális javak és más javak kereskedelmére. A Tanács 2015. május 28-án elfogadta a 2013/255/KKBP határozat módosításáról szóló (KKBP) 2015/837 határozatot (3), hogy a a 2013/255/KKBP határozatot összhangba hozza a 2199 (2015) sz. ENSZ BT-határozattal, azáltal, hogy a határozat hatályát kiterjeszti a Szíriából 2011. március 15. óta jogellenesen kivitt javakra.
            
         
               (3)
            
            
               Ez az intézkedés az Európai Unió működéséről szóló szerződés hatálya alá tartozik, ennélfogva – különösen a gazdasági szereplők által valamennyi tagállamban történő egységes alkalmazása biztosítása céljából – a végrehajtásához uniós szintű jogszabály szükséges.
            
         
               (4)
            
            
               A 36/2012/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 36/2012/EU rendelet 11c. cikke (2) bekezdésének a) pontja helyébe a következő szöveg lép:
   
      
                  „a)
               
               
                  a javakat 2011. március 15. előtt vitték ki Szíriából; vagy”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 28-án.
      
         
            a Tanács részéről
         
         
            az elnök
         
         E. RINKĒVIČS
      
   
   
      (1)  HL L 147., 2013.6.1., 14. o.
   
   
      (2)  A Tanács 36/2012/EU rendelete (2012. január 18.) a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről (HL L 16., 2012.1.19., 1. o.).
   
      (3)  A Tanács (KKBP) 2015/837 határozata (2015. május 28.) a Szíriával szembeni korlátozó intézkedésekről szóló 2013/255/KKBP határozat módosításáról (lásd e Hivatalos Lap 82. oldalát).